पिता बोले-जिसे खून-पसीने से पाला, उसने ही तांत्रिक के साथ मिलकर मेरा घर उजाड़ दिया
कौशांबी का पिपरी थाना। एक महिला सिपाही ने पिता से कहा- अपनी बेटी को घर ले जाओगे? पिता ने भरे मन से जवाब दिया- इसने अपनी ही मां को मार दिया, इसे ले जाकर क्या करूंगा? बेटी ने पिता को देखा। पिता ने बेटी कोI had gone to a tantrik to cure my illness; He had 5 children, yet court-married my minor daughter.
कौशांबी का पिपरी थाना। एक महिला सिपाही ने पिता से कहा- अपनी बेटी को घर ले जाओगे? पिता ने भरे मन से जवाब दिया- इसने अपनी ही मां को मार दिया, इसे ले जाकर क्या करूंगा? बेटी ने पिता को देखा। पिता ने बेटी को देखा। यह शायद आखिरी मुलाकात हो। पिता ने साइकिल उठाई और घर निकल गए। यहां एक तांत्रिक ने तंत्र-मंत्र के जरिए इलाज किया। उसके बदले पैसे मांगे फिर जिसका इलाज किया, उसकी पत्नी के शारीरिक संबंध बनाए।
इसके बाद पीड़ित की 15 साल की बेटी पर बुरी नजर पड़ी। उसे बहला-फुसलाकर उससे शादी कर ली। फिर दोनों ने मिलकर पत्नी को मार डाला। तांत्रिक की उम्र 45 साल है और उसके 5 बच्चे हैं। दैनिक भास्कर की टीम पीड़ित परिवार के पास पहुंची। थाने गई। मामले को एकदम शुरुआत से जाना। कहानी जितनी बताई जा रही हकीकत उससे अलग है। चलिए आपको पति के हवाले से पूरी कहानी सिलसिलेवार तरीके से बताते हैं..
पति बीमार था, तांत्रिक ने कहा इसे डॉक्टर नहीं मैं ठीक करूंगा
प्रयागराज-कौशांबी जिले के बॉर्डर पर एक गांव है। यहां के ज्यादातर लोग प्रयागराज में मजदूरी करने जाते हैं। एक परिवार, जिसमें पति-पत्नी और 5 बच्चे थे। वह यहां से निकलकर प्रयागराज में रहने लगा। वहां पति गेस्ट हाउस की पार्टियों में वेटर का काम करता और पत्नी कुछ छोटे-मोटे काम करके परिवार की आर्थिक जरूरत को पूरी कर रही थी। दो साल पहले अचानक पति पेट दर्द से ऐंठने लगा। कई डॉक्टरों के चक्कर काटे, अस्पतालों में इलाज करवाया, लेकिन आराम नहीं मिला।
पति को बीमार देखकर पत्नी दिनभर पड़ोसियों से अच्छे से अच्छे डॉक्टर के बारे में पूछती। एक दिन पत्नी बाजार से लौट रही थी। रास्ते में गांव की एक महिला मिली। पत्नी ने पति की बीमारी के बारे में उसे बताया, तभी उस महिला ने कहा, “मैंने कौशांबी के निजामपुर पुरैनी गांव के तांत्रिक राजू पंडा के बारे में बहुत सुना है। वो झाड़-फूंक करके तुम्हारे पति को ठीक कर देगा।”
जैसे ही पत्नी को ये बात पता चली, वह बिना वक्त गवाएं राजू के पास पहुंच गईं। पति की बीमारी के बारे में बताया। राजू ने दावा किया कि मैं कुछ दिन के अंदर ही उसे ठीक कर दूंगा। इसके बाद पत्नी अपने पति को लेकर राजू के पास पहुंच गई। उसने अपने तरीके से इलाज शुरू किया। कभी लौंग दे देता, तो कभी धुंआ-सुंघा देता था। कुछ दिन में ही महिला के पति को आराम महसूस हुआ।
तांत्रिक बोला, “मेरे साथ संबंध बनाओगी तभी तुम्हारा पति ठीक होगा”
तांत्रिक राजू ने शुरुआत में पीड़ित परिवार से एक रुपया भी नहीं लिया। करीब 1 साल तक वो इलाज करने का नाटक करता रहा। महिला का पति कभी ठीक हो जाता, तो कभी अचानक से फिर बीमार पड़ जाता। एक दिन वो तांत्रिक के पास गया और बोला कि अब मैं बार-बार अपना काम छोड़कर यहां इलाज करवाने नहीं आ सकता। तांत्रिक ने कहा, तुम नहीं आ सकते, तो अपनी पत्नी को भेज देना।
मगर, पत्नी ने उससे जिद की कि वह तांत्रिक से झाड़-फूंक पूरा कराए। पति भी मान गया। अब उसकी जगह पत्नी तांत्रिक के पास जाती। वो कुछ मंत्र पढ़ता और एक पुड़िया में लौंग समेत कुछ चीजें पति के लिए भिजवा देता। कुछ महीने ऐसा ही चलता रहा। एक दिन पत्नी तांत्रिक के पास गई तो उसने कहा कि अगर पति को ठीक करना चाहती हो, तो मेरे साथ शारीरिक संबंध बनाओ। ऐसा नहीं किया तो, मैं तुम्हारे पति को तंत्र-मंत्र के जरिए मार दूंगा।
महिला के बाद तांत्रिक की नजर उसकी 15 साल की बेटी पर पड़ गई
महिला ने मना किया, लेकिन तांत्रिक ने उसके साथ जबरन संबंध बनाए। इसके बाद यह नियम बन गया। हर बार पत्नी को बुलाता और उसके साथ शारीरिक संबंध बनाता। करीब 1 साल पहले राजू ने पीड़ित व्यक्ति की पत्नी को अपने ही घर में रख लिया। जिस वक्त उसने ऐसा किया उस वक्त उसके घर में उसकी पत्नी के अलावा 5 बच्चे भी थे।
महिला कुछ दिन तक वहीं रही। इलाज के नाम पर यह खेल चलता रहा। महिला के बच्चे उससे बीच-बीच में मिलने जाते, राजू की नजर महिला की बड़ी बेटी पर पड़ गई। बच्ची की उम्र स्कूली रिकॉर्ड में 15 साल की है। उसने इसी साल 10वीं की परीक्षा दी थी, लेकिन फेल हो गई। महिला को यह पता चला तो उसने बगावत कर दी। तांत्रिक के घर से वापस अपने घर आ गई।
यहां से राजू भी बदल गया। उसने इलाज के पैसे मांगना शुरू किया। पैसा नहीं देने पर तंत्र-मंत्र के जरिए मौत तक की बात होने लगी। पीड़ित व्यक्ति ने पहले 30 हजार फिर 25 हजार रुपए उधार लेकर उसे दिया। इसके बाद भी राजू पंडा ने परिवार को परेशान करने की कोशिश बंद नहीं की।
6 मई 2023 को पीड़ित महिला ने पहली बार थाने में चायल चौकी में बेटी को लेकर मामला दर्ज करवाया। चौकी की पुलिस ने राजू पंडा को पकड़कर उसका 151, 107, 116 CRPC के तहत चालान कर दिया। 7 तारीख को वह फिर से बाहर आ गया।
8 मई को उसने महिला की नाबालिग बेटी को बहला-फुसलाकर अपने साथ कर लिया। पीड़ित परिवार ने 9 मई को पिपरी थाने में शिकायत की, लेकिन कोई कार्रवाई नहीं हुई। अचानक से विवाद बढ़ा तो राजू पंडा ने उस लड़की को ही 3 दिन में थाने पहुंचा दिया। इसके बाद वह अपने घर वापस आ गई।
मेरी पत्नी ने आत्महत्या नहीं की, उसको जहर खिला दिया 
16 जून को पीड़ित के परिवार में शादी थी। सभी गांव में आए थे। पीड़ित व्यक्ति की बड़ी बेटी भी थी। अगले दिन बारात आई तो उसने पिता का फोन लिया और राजू पंडा के साथ भाग गई। बच्ची की मां ने थाने में तहरीर दी। लेकिन, सुनवाई नहीं हुई। 2 जुलाई को महिला राजू पंडा के घर पहुंची। दिन के करीब 3 बजे थे। उसने पंडा के घर के सामने जहर खा लिया। आनन-फानन में लोग उसे लेकर हॉस्पिटल पहुंचे, लेकिन बचाया नहीं जा सका।
मृतक महिला के पति कहते हैं, ''मेरी पत्नी ने जहर नहीं खाया। उसे जहर खिलाया गया है। जब उसने जहर खाया उसके दो घंटे बाद मेरे पास फोन आया कि तुम्हारी पत्नी ने जहर खा लिया। लेकिन मैं उसे जानता हूं, वह आत्महत्या नहीं कर सकती।''
पुलिस की तीन टीमें लगीं, तांत्रिक पकड़ा गया 
आत्महत्या की इस खबर से प्रशासन हरकत में आ गया। पुलिस ने आरोपियों को पकड़ने के लिए तीन-तीन टीमें बना दी। टीम हर स्तर पर उन्हें खोजने में जुट गई। राजू के साथ उसके 3 भाइयों और पत्नी के फोन नंबर को सर्विलांस पर लगा दिया। उसमें एक लोकेशन सूरत मिली। पुलिस टीम वहां पहुंच गई। 6 जुलाई को राजू को गिरफ्तार कर लिया। उसके साथ उसकी पत्नी, तीन भाइयों को भी पुलिस ने पकड़ा है। नाबालिग बेटी भी बरामद कर ली गई। लेकिन वह कुछ भी बोल नहीं रही।
पिता ने बेटी को घर ले जाने से मना कर दिया 
गिरफ्तारी की सूचना पर पीड़ित को थाने बुलाया गया। दैनिक भास्कर की टीम भी थाने पर पहुंची। पिता ने अपनी बेटी की तरफ देखा लेकिन कुछ भी बोला नहीं। बेटी से भी तमाम लोगों ने कई सवाल किए, लेकिन उसने किसी का जवाब नहीं दिया। एकमात्र जवाब उसका था कि अब घर वापस नहीं जाऊंगी। इसीलिए जब महिला सिपाही ने पिता से पूछा, "क्या आप इन्हें घर ले जाएंगे?" तब उनका जवाब था, "इसने और तांत्रिक ने मिलकर मेरी पत्नी को मार दिया अब इन्हें घर ले जाकर क्या करूंगा। इनका जो करना है करिए।"
हम पीड़ित पिता के साथ उनके घर वापस आ गए। अपनी नाबालिग लड़की को नहीं लाने पर सवाल किया तो उनका जवाब था, राजू ने उसका नकली आधार कार्ड बनाकर उसे बालिग दिखा दिया। उसी के आधार पर उसने मंझनपुर में उससे कोर्ट मैरिज कर ली। अब जब उसने तय कर लिया है, तो हम उसे लाकर क्या करेंगे, वह खुद दो बार घर से जा चुकी है।
पिपरी थाने के ही एक सिपाही कहते हैं, इस मामले में तंत्र-मंत्र का डर दिखाकर राजू ने जो चाहा वह किया। पत्नी और 5 बच्चों के होते हुए भी उसने महिला से संबंध बनाए। आत्महत्या के लिए मजबूर किया। गिरफ्तारी के लिए तीन टीमें लगीं। एसपी खुद इस मामले पर नजर बनाए हुए हैं। आरोपियों के खिलाफ कानून के हिसाब से कार्रवाई की जाएगी।
फिलहाल...
तंत्र-मंत्र के इस मामले में डर सबसे ज्यादा हावी रहा। उसी डर के जरिए तांत्रिक ने पहले महिला को जाल में फंसाया, फिर उसकी बेटी को। पत्नी ने मौत चुनी और बेटी ने तांत्रिक का साथ। पीड़ित पिता अब अकेले पड़ गए। पत्नी की बात करते हुए रो पड़ते हैं। चार छोटे-छोटे बच्चों के देखभाल की बात करते हैं। हाथ जोड़कर कहते हैं, "मैडम हम चाहते हैं कि जिन्होंने मेरी पत्नी को मारा उन्हें जेल में ही रखा जाए। मेरी बेटी नाबालिग है लेकिन मैं चाहता हूं कि उसे भी जेल में बंद कर दिया जाए।"
यहां तक आपने कौशांबी के तांत्रिक केस को पढ़ा। कुछ और ग्राउंड रिपोर्ट्स आगे दिए लिंक में पढ़ सकते हैं...
"दोपहर के 1 बजे रहे थे। रुक-रुककर बारिश हो रही थी। सुबह-सुबह घर में लड़कर पति और देवर थाने चले गए, लेकिन दोपहर तक नहीं लौटे। उनकी चिंता में दिल बैठा जा रहा था। इंतजार करते-करते आधा दिन बीत गया तो मैं अपनी देवरानी और पड़ोस की 3 महिलाओं को लेकर थाने पहुंची। पढ़ें पूरी कहानी...
एक 15 साल की दलित बच्ची जो घर के सामने बनी नाली पर बाथरुम के लिए गई। रात करीब 12 बजे का वक्त था। घर में उस वक्त बच्ची की मां और छोटे भाई-बहन सोए हुए थे। लड़की घर आने लगी तभी एक आदमी आया, उसका मुंह दबाया और घसीटकर एक कमरे में ले गया। उसने लड़की के साथ बदतमीजी करने की कोशिश की। पढ़ें पूरी कहानी...
यह फोटो देखिए... 23 साल के लड़के आशीष वर्मा की लाश पड़ी है और मां बेबस-बेसुध होकर लोगों को निहार रही है। आशीष का सपना था कि यूपीएससी क्लियर करके मां को प्राउड फील करवाऊंगा। इसके लिए हर महीने 4400 रुपए खर्च करके ऑनलाइन कोर्स भी ले रखा था। लेकिन कुछ लोगों ने आशीष को मारपीट के एक फर्जी केस में फंसा दिया। पढ़ें पूरी कहानी...